钦定古今图书集成/明伦汇编/氏族典/第321卷 > 《廖用贤尚友录》 > 曾极
## 钦定古今图书集成/明伦汇编/氏族典/第321卷 > 《廖用贤尚友录》 > 曾极

按《万姓统谱》：极，字景建，滂子。志气豪放，声名四起。朱
晦翁得其书及诗，大异之，书问往来，深期之，谓其文
似老苏父子。雁湖李公、南唐赵公，相与赓酬最多。尝
以诗语涉谤讪，得罪，谪道州，卒于其所。李公心传，为
言曾极久斥可念。孝宗曰：“非为《江湖集》耶？”后有旨归
葬。所为文有《春陵小集》《金陵百咏》。